АҞӘА, цәыббра 14 - Sputnik. Аслан Бжьаниа Москваҟа иусутә ныҟәара хыркәшеит ҳәа аанацҳауеит ахада ипресс-маҵзура.
Бжьаниа Москва иҟазаараан имҩаԥган Урыстәыла ахада Иусбарҭеи, Ашәарҭадаратә хеилаки, Москва аиҳабыреи рхаҭарнакцәеи иареи реиԥыларақәа. Ирылацәажәан аԥсуа-аурыс еизыҟазаашьақәа рызҵаарақәа.
Цәыббра 9 рзы Аԥсни Аахыҵ Уаԥстәылеи рхадацәа Аслан Бжьаниеи Анатоли Бибилови Урыстәыла ахада Иусбарҭа анапхгаҩы ихаҭыԥуаҩ Дмитри Козаки Урыстәылатәи Афедерациа аекономикатә ҿиара аминистр актәи ихаҭыԥуаҩ Михаил Бабичи аиԥылара рыман.
Аиԥылараан ирылацәажәан атәылақәа рсоциал-економикатә ҿиара, аинвестициатә программақәа рынагӡара аԥеиԥшқәа.
Аганқәа алацәажәеит аҵара аганахьала аусеицуреи акультуратә еимадарақәа рпрограммақәеи рызҵаарақәа.
Нанҳәамза анҵәамҭазы Михаил Бабич Аԥсны дыҟан. Нанҳәа 20 рзы уи Аԥсны ахада Аслан Бжьаниа дидикылеит.
Иара убас шәаԥхьар ҟалоит:
- Аԥсни Аахыҵ Уаԥстәылеи рхадацәеи Козаки Бабичи Москва аиԥылара мҩаԥыргеит